Gr. 1-3 | Laerskool Menlopark
Huiswerk Graad 1
Huiswerk Graad 2
Huiswerk Graad 3
Laerskool Menlopark poog om ‘n ondersteuningsnetwerk te vestig vir die ontwikkeling van elke leerling om sodoende ‘n gelukkige en gebalanseerde kind daar te stel. Ons strewe daarna om saam met al die personeel wat met gr.1-3 leerlinge werk, ‘n omgewing te skep waar die leerlinge kan eksperimenteer, ontdek en speel-speel leer. Hier spog ons skool met een van die beste Grondslagfase-afdelings in die land met die uitnemendste onderwysers.
Ons poog om ons klassies so klein as moontlik te hou sodat soveel moontlik persoonlike aandag aan elke leerling gegee kan word. Dit impliseer:
2x Rekenaarsentrums vir alle grade
Gereelde inligtings- en oueraande
Die Grondslagfase spog met die volgende:
Pragtige en uitstekend toegeruste klasse
Een rekenaarklas per week
Klein groepies per klas.
Een inligtingsvaardigheid (Mediaklas) per week
Een skaakafrigtingsperiode per week
Drie liggaamlike opvoedingsperiodes per week
Een musiekklas per week
Terapeute by skool nl. Skoolberader, Spraakterapeut, Arbeidsterapeut en Skoolsielkundige
Laerskool Menlopark bied ook vakke aan soos Nasionaal en deur die Gautengse Onderwys Departement voorgeskryf is, m.a.w. Afrikaans Huistaal, Engels Addisionele taal, Wiskunde en Lewensvaardighede.
Huistaal en Eerste Addisionele Taal (Engels):
Lees en klanke
Skryf en handskrif (slegs vir Gr. 3)
Getalle, begrip en berwerkings
Meting en datahantering
Persoonlike en sosiale welstand, sosiale en emosionele gesondheid, verhoudinge en die omgewing waarop waardes en houding berus.
Skeppende kunste: Uitvoerende kuns: Dans, Drama, Musiek en Visuele kuns.
Liggaamsopvoeding: waarneming en bewegingsontwikkeling, ritme en balans.
Elke vak het spesifieke inhoud (minimum vereistes) wat elke kwartaal bemeester moet word. Formele assesseringstake soos Nasionaal vasgestel is, word ook elke kwartaal in al die vakke gedoen. Leerlinge word tydens die aanbieding van 4 vakke deurlopend geassesseer.
Leerlinge ontvang ‘n formele leerlingverslag aan die einde van elke kwartaal. Gesprekke met ouers vind deurlopend plaas – kommunikasie is vir ons baie belangrik.
Ouers se rol
Leerlinge in die Grondslagfase het nog sterk ondersteuning en hulp nodig.
Aan die begin van die jaar met die eerste ouer-/inligtingsvergadering en gereeld daarna deur middel van klasbriewe en ouerkontak, ontvang die ouer riglyne en leiding ten opsigte van hul kind(ers) se werk.
Ouers moet te alle tye ‘n ondersteunende rol speel en behoort ‘n positiewe houding en opregte belangstelling in sy/haar kind se werk te hê. Vertrou die onderwysers. ‘n Gelukkige kind het gelukkige ouers.
By Laerskool Menlopark het ons ten doel dat huiswerk nie ‘n las moet wees nie. Daar moet ‘n band tussen die huis en skool wees, deurdat ouers/voogde op ‘n betekenisvolle manier by hul kinders se opvoeding betrek word. Die ouers bly steeds die primêre opvoeder.
Huiswerkboeke moet daagliks geteken word sodat daar ‘n oop en vinnige kommunikasielyn tussen die huis en skool is.
Huiswerk word weekliks op die web geplaas.
2019 Gr.1 Skryfbehoeftelys
2019 Gr.2 Skryfbehoeftelys
2019 Gr.3 Skryfbehoeftelys